| Medaljeoversikt |
| --- |
| Konkurrerte for Norges flagg Norge |
| Friidrett: |
| Friidrett Nordisk-baltisk U23-mesterskap i friidrett |
| Sølv | Gävle 2018 |  400 mH |
| Friidrett Nordisk joniormesterskap i friidrett |
| Gull | Kristiansand 2014 |  4x400 m |

**Nora Kollerød Wold** (født 21. juni 1997 i Fredrikstad) er en norsk friidrettsutøver som konkurrerer i sprintløp, hekkeløp og mellomdistanseløp. Hun har flere NM-gull i stafett, og har sølv på 400 meter hekk fra Nordisk-baltisk U23-mesterskap i friidrett 2018 som fremste internasjonale meritt.

Bakgrunn
--------

Hun er født i Fredrikstad. I 2015 fikk hun påvist ulcerøs kolitt, som forårsaker diaré og blødninger, og fikk da beskjed om at hun ikke kom til å kunne konkurrere i friidrett. Takket være medisinering kan hun likevel konkurrere, og ble i 2019 tatt ut til Olympiatoppen Øst sin satsingsgruppe.

Idrettskarriere
---------------

### 2011 - 2013

Wold kom på andreplass på 800 meter i J14-klassen under Världsungdomsspelen 2011. Året etter deltok hun i Ungdomsmesterskapet i friidrett 2012, og vant der 300 meter hekk i J15-klassen, og hun kom på femteplass på 80 meter hekk. I NM i stafetter 2012 deltok hun på Fredrikstad IFs stafettlag som fikk sølv på 4 x 400 meter stafett. Hun deltok i Junior-NM i friidrett 2013, der hun fikk sølv på 400 meter hekk, kun slått av Amalie Iuel, og hun deltok i Nordisk juniormesterskap i friidrett 2013, der hun kom på sjetteplass på 400 meter hekk. Hun kvalifiserte seg til finalen på 400 meter hekk under NM i friidrett 2013, men stilte ikke til start i finalen. I september vant hun 300 meter hekk under Ungdomsmesterskapet i friidrett 2013.

### 2014

Under Ungdomsmesterskapet innendørs 2014 fikk hun bronse på 400 meter i J17-klassen, og fikk bronse på 4 x 400 meter stafett i klassen jenter 18-22 år. På 200 meter nådde hun ikke finalen.

Utendørs deltok hun i NM i stafetter 2014, der hun fikk gull på 4 x 400 meter stafett i juniorklassen. Hun kom på andreplass på 400 meter hekk under Öresundsspelen 2014, i seniorklassen. Hun fikk sølv på 400 meter hekk under Junior-NM i friidrett 2014, og deltok i Nordisk juniormesterskap i friidrett 2014, der hun kom på femteplass på 400 meter hekk og deltok på Norges stafettlag som vant 4 x 400 meter stafett. Under NM i friidrett 2014 kom hun på fjerdeplass på 400 meter hekk. I september deltok hun i Ungdomsmesterskapet i friidrett 2014, og fikk der sølv på 400 meter og 800 meter, og vant 300 meter hekk.

### 2015

Hun vant Nyttårsløpet i Fredrikstad 1. januar. Hun deltok i NM i stafetter 2015, og deltok der på Fredrikstads stafettlag som fikk bronse på 4 x 400 meter stafett i juniorklassen.

### 2016

Hun satte personlig rekord på 60 meter innendørs under Skedsmolekene 30. januar, med 8,07 sekunder. Hun vant 400 meter hekk under Norwegian Grand Prix-stevnet på Hamar, og i NM i stafetter 2016 deltok hun i seniorklassen, og fikk der bronse på 4 x 400 meter sammen med Fredrikstad IF. Hun kom på tredjeplass på 400 meter hekk under Florø Friidrettsfestval, og hun kom på sjetteplass i seniorklassen under Världsungdomsspelen 2016, med ny personlig rekord på 1:00,81. Under NM i friidrett 2016 kom hun på sjetteplass på 400 meter hekk og på 1000 meter stafett, og under Junior-NM i friidrett 2016 fikk hun sølv på 400 meter hekk, bak Karoline Daland, og Fredrikstad fikk sølv på 1000 meter stafett. Hun ble tatt ut til å delta i Nordisk juniormesterskap i friidrett 2016 på Island, og kom der på femteplass på 400 meter hekk. Hun vant 400 meter hekk og fikk sølv på 400 meter i klassen Jenter 18-19 år under Ungdomsmesterskapet i friidrett 2016.

### 2017

Nordisk mesterskap i friidrett innendørs 2017 ble arrangert i Finland, og Wold deltok der på 300 meter hekk utenfor konkurranse, og kom der på fjerdeplass. Hun deltok i seniorklassen i NM i stafetter 2017, og Fredrikstad IF kom der på tredjeplass på 4 x 800 meter i kvinneklassen og førsteplass på 4 x 400 meter mix, som eneste lag.

Hun kom på tredjeplass på 400 meter hekk i Norwegian Grand Prix-stevnet i Kristiansand, og tredjeplass i Florø Friidrettsfestival, begge i seniorklassen. Hun deltok i den nasjonale konkurransen under Bislett Games, og kom der på femteplass på 400 meter hekk med ny personlig rekord på 1:00,02. Hun ble tatt ut til å delta i U23-EM i friidrett 2017, og kom der på sjetteplass i sitt heat, med tiden 1,00,46, som var 23. beste resultat totalt. Hun vant 400 meter hekk i U23-klassen under Junior-NM i friidrett 2017, og fikk bronse i samme øvelse under NM i friidrett 2017.

### 2018

Wold satte ny personlig rekord på 400 meter innendørs under Tyrvinglekene 2017, med 56,51 sekunder, og hun deltok på 400 meter under NM i friidrett innendørs 2018, der hun kom på fjerdeplass. Utendørs deltok hun i den nasjonale konkurransen under Bislett Games, og kom der på fjerdeplass på 400 meter med ny personlig rekord på 55,73 sekunder. Hun forbedret sin personlige rekord på 400 meter hekk til 58,58 sekunder under Världsungdomsspelen 2018, der hun kom på fjerdeplass i seniorklassen. 

I august deltok hun i Nordisk-baltisk U23-mesterskap i friidrett 2018, og fikk der sølv på 400 meter hekk, bak Minna Svärd fra Sverige. I NM i friidrett 2018 kom hun på andreplass i sitt forsøksheat, med tiden 1:00,07, men stilte ikke til start i finalen.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 400 meter hekk | 2021 |
| Gull | 4x100 meter stafett | 2019 |
| Gull | 4x400 meter stafett | 2022 |
| Sølv | 1000 meter stafett | 2021 |
| Sølv | 4x100 meter stafett | 2022 |
| Sølv | 4x400 meter stafett | 2019 |
| Sølv | 4x200 meter stafett innendørs | 2020, 2022, 2023 |
| Bronse | 400 meter hekk | 2017, 2019, 2020, 2022, 2023 |
| Bronse | 400 meter innendørs | 2020 |
| Bronse | 1000 meter stafett | 2020, 2022 |
| Bronse | 4x400 meter stafett | 2016 |
| Bronse | 4x800 meter stafett | 2017 |

Referanser
----------

1. ↑  Nettavisen.no - *Friidrettstalentet Nora (21) fikk skrekkbeskjed fra legen: - Du vil nok aldri stå på startstreken igjen*, besøkt 3. februar 2019.
2. ↑  AndRo Data - *UM Askøy 2012 - J-15 30 m hekk*, besøkt 3. februar 2019.
3. ↑  AndRo Data - *UM Askøy 2012 - J-15 80 m hekk, finale*, besøkt 3. februar 2019.
4. ↑  Nordic Athletics - *Nordic competitions 2013*, besøkt 3. februar 2019.
5. ↑  Min friidrettsstatistikk - *Nora Kollerød Wold - Utendørs 2013*, besøkt 3. februar 2019.
6. ↑  AndRo Data - *UM Innendørs 2014 - J-17 400 m*, besøkt 3. februar 2019.
7. ↑  AndRo Data - *UM Innendørs 2014 - J-17 200 m*, besøkt 3. februar 2019.
8. ↑  Min friidrettsstatistikk - *Nora Kollerød Wold - Utendørs 2014*, besøkt 3. februar 2019.
9. ↑  Nordic Athletics - *Nordic competitions 2014*, besøkt 3. februar 2019.
10. ↑  AndRo Data - *UM 2014*, besøkt 3. februar 2019.
11. ↑  Kondis.no - *Nora Wold og August Flø vant Nyttårsløpet i Fredrikstad*, besøkt 3. februar 2019.
12. ↑  Larvik Turn - *NM stafetter 2015 - 31.05.2015* Arkivert 4. mars 2016 hos Wayback Machine. besøkt 3. februar 2019.
13. ↑  IAAF - *Nora Kollerød Wold - Results*, besøkt 3. februar 2019.
14. 1 2  Min friidrettsstatistikk - *Nora Kollerød Wold - Utendørs 2016*, besøkt 3. februar 2019.
15. ↑  Junior-NM 2016 - *Resultatliste*, besøkt 3. februar 2019.
16. ↑  NM Stafetter 2017 - *Stevnerapport*, besøkt 4. februar 2019.
17. ↑  Min friidrettsstatistikk - *Nora Kollerød Wold - Utendørs 2017*, besøkt 4. februar 2019.
18. ↑  IAAF DIAMOND LEAGUE Oslo (NOR) 7th June 2018 - 400m Women - National, besøkt 4. februar 2019.
19. ↑  AndRo Data - *NM 2018 - Dag 1*, besøkt 4. februar 2019.
20. 1 2  friidrett.no: NM 400 meter hekk kvinner. Arkivert 2. juli 2022 hos Wayback Machine.
21. ↑  friidrett.no: NM 400 meter innendørs kvinner. Arkivert 2. juli 2022 hos Wayback Machine.

Eksterne lenker
---------------

* (en) Nora Kollerød Wold – World Athletics Rediger på Wikidata
* (no) Profil hos Min friidrettsstatistikk


| * v
* d
* r
NM-vinnere i friidrett på 400 m hekk, kvinner |
| --- |
| 
* 1976: Anne Hemstad
* 1977: Hilde Fredriksen
* 1978: Hilde Fredriksen
* 1979: Anne Hemstad
* 1980: Hilde Fredriksen
* 1981: Hilde Fredriksen
* 1982: Anne Hemstad
* 1983: Hilde Fredriksen
* 1984: Berit Marstein
* 1985: Anne Gundersen
* 1986: Anne Gundersen
* 1987: Monica Grefstad
* 1988: Monica Grefstad
* 1989: Anne Gundersen
* 1990: Mari Bjone
* 1991: Mari Bjone
* 1992: Mari Bjone
* 1993: Mari Bjone
* 1994: Ellen Bergin
* 1995: Mari Bjone
* 1996: Mari Bjone
* 1997: Mari Bjone
* 1998: Mari Bjone
* 1999: Mari Bjone
* 2000: Mari Bjone
* 2001: Heidi Trollsås
* 2002: Heidi Trollsås
* 2003: Margit Katrine Strand
* 2004: Lise M. Jensen
* 2005: Lise M. Jensen
* 2006: Lise M. Jensen
* 2007: Rachel Nordtømme
* 2008: Benedicte Hauge
* 2009: Hege Vold
* 2010: Stine Meland Tomb
* 2011: Vilde Svortevik
* 2012: Vilde Svortevik
* 2013: Vilde Svortevik
* 2014: Vilde Svortevik
* 2015: Marlén Aakre
* 2016: Amalie Iuel
* 2017: Amalie Iuel
* 2018: Line Kloster
* 2019: Amalie Iuel
* 2020: Amalie Iuel
* 2021: Nora Kollerød Wold
* 2022: Amalie Iuel
* 2023: Andrea Rooth

 |